CELEX: 32006R1831
Language: sk
Date: 2006-12-13
Title: Nariadenie Komisie (ES) č. 1831/2006 z  13. decembra 2006 , ktorým sa mení a dopĺňa príloha I k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o doramektín   (Text s významom pre EHP)

14.12.2006   
            
            
               SK
            
            
               Úradný vestník Európskej únie
            
            
               L 354/5
            
         
      NARIADENIE KOMISIE (ES) č. 1831/2006
   z 13. decembra 2006,
   ktorým sa mení a dopĺňa príloha I k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o doramektín
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho článok 2,
   so zreteľom na stanoviská Európskej agentúry pre lieky, ktoré poskytol Výbor pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali vyhodnotiť všetky farmakologicky účinné látky, ktoré sa používajú v rámci Spoločenstva vo veterinárnych liekoch na podávanie zvieratám určeným na produkciu potravín.
            
         
               (2)
            
            
               Látka doramektín je uvedená v prílohe I k nariadeniu (EHS) č. 2377/90 pre hovädzí dobytok určený na svalovinu, tuk, pečeň a obličky, vynímajúc hovädzí dobytok určený na produkciu mlieka na ľudskú spotrebu. Táto látka je uvedená aj v prílohe I k nariadeniu (EHS) č. 2377/90 pre ošípané, ovce, vysokú zver vrátane sobov, určené na svalovinu, tuk, pečeň a obličky, vynímajúc ovce určené na produkciu mlieka na ľudskú spotrebu. Záznam o zaradení doramektínu do tejto prílohy by sa mal zmeniť a rozšíriť na všetky druhy cicavcov určené na produkciu svaloviny, tuku, pečene a obličiek, vynímajúc zvieratá určené na produkciu mlieka na ľudskú spotrebu.
            
         
               (3)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (4)
            
            
               Pred začiatkom uplatňovania tohto nariadenia by sa mala členským štátom poskytnúť primeraná lehota, aby vzhľadom na ustanovenia tohto nariadenia mohli vykonať potrebné úpravy vo vzťahu k povoleniam na uvedenie príslušných veterinárnych liekov na trh, ktoré boli udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2377/90 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 12. februára 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1805/2006 (Ú. v. EÚ L 343, 8.12.2006, s. 66).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      Do prílohy I k nariadeniu (EHS) č. 2377/90 sa vkladá táto látka:
      2.   Antiparazitické látky
      2.3.   Prípravky pôsobiace proti endoparazitom a ektoparazitom
      2.3.1.   Avermektíny
      
         
                     Farmakologicky účinná(-é) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Doramektín
                  
                  
                     doramektín
                  
                  
                     všetky druhy cicavcov určené na produkciu potravín (1)
                     
                  
                  
                     40 μg/kg
                  
                  
                     svalovina
                  
               
                     150 μg/kg
                  
                  
                     tuk
                  
               
                     100 μg/kg
                  
                  
                     pečeň
                  
               
                     60 μg/kg
                  
                  
                     obličky
                  
               
      
         (1)  Nepoužívať v prípade dojníc, ktorých mlieko je určené na ľudskú spotrebu.“